google/wiki40b huggingface dataset:
Øvre Rendalens Sparebank

Øvre Rendalens Sparebank var en sparebank i daværende Øvre Rendal kommune i Hedmark. Banken ble opprettet i 1895 på initaitiv fra kommunestyret,  og startet sin virksomhet i 1897. Den første styreformannen var tidligere ordfører, gårdbruker Erik Simensen Høye. Banken hadde lokaler på Bergset.
Banken skiftet etterhvert navn til Øvre Rendalen Sparebank, og fusjonerte i 1966 med Ytre Rendalens sparebank, Stor-Elvdal Sparebank og Aamot Sparebank til Østerdalen Sparebank.
Jasjt

Jasjt er en samling av 21 hymner som inngår i Den yngre Avesta, zoroastrismen hellige skrift. De 21 hymnene, eller lovsangene, er alle stilet til ulike zoroastriske guder eller guddommelige prinsipper.
Navnet er avledet av ordet yešti, som betyr «tilbedelse gjennom lovsang». Lignende sanger finnes også i Jasna-delen av Avesta.

Norsk utgave

Seks av sangene er gjengitt i: Zarathustras sanger, de eldste iranske skriftene. Utvalg, oversettelse og innledende essay av Prods Oktor Skjærvø. De norske bokklubbene, 2003. XXXIX, 340 s. (Verdens Hellige Skrifter; 22) ISBN 82-525-4121-6
Emeopedus

Utseende

Ganske små, mørkt brunlige trebukker med lange antenner. Pronotum er omtrent så langt som bredt uten pigger på sidene. Dekkvingene er nokså parallellsidige og kan ha gule flekker.

Levevis

Larvene lever i død ved.

Utbredelse

Slekten er utbredt i Sørøst-Asia, fra Filippinene i vest til Ny-Guinea i øst.
Jensen (bil)

Jensen er et britisk bilmerke, mest kjent for luksuriøse håndlagde sportsbiler, med bilproduksjon i årene fra 1936 til 1976, samt i perioden 1983 fram til 1987 og 2001 til 2002.
I 2007 ble selskapet V Eight Ltd stiftet med base i Jensen-spesialisten Cropredy Bridge Garages. Det nye selskapet ble stiftet for å produsere 50 Interceptor S, basert på chassis til eldre utgaver av Interceptor, modne for restaurering. Cropredy Bridge Garages er nå en del av konsernet V Eight Ltd. I 2010 presenterte formaet den tenkte nye versjonen av bilen, Interceptor SX, som får nytt oppdatert design. Martin Robey Ltd er firmaet som overtok mesteparten av karosseriformene fra jensenfabrikken, og som nå produserer disse på nytt ved behov.
Brødrene Ricard og Alan Jensen begynte i bilbransjen omtrent på samme tid og på samme måte som Jaguar-stifteren William Lyons, ved å bygge spesialkarosseri til Austin Seven. De første Jensen-bilene var karosserifporbedringer av ulike merker, deriblant Ford. Brødrene kjøpte ut karosseribyggeren W.J. Smiths & Sons hvor de jobbet i 1936, og døpte det om til Jensen Motors.
Deres egen produksjon var en liten del av den totale produksjon. Deres viktigste inntektskilde var leieproduksjon for Austin Healey (100 og 3000), Volvo (P1800), Sunbeam (Tiger) med fler.
Deres kanskje mest kjente modeller var Jensen Interceptor og Jensen FF (Ferguson Formula). Sistnevte hadde permanent firehjulstrekk med 63% drift på bakhjulene og 37% drift på forhjulene, automatisk lås i senterdifferensialen og diffbrems bak. Den automatiske låsen slo inn når et hjul spant, og ellers var den åpen. Maxaret ABS-systemet var utviklet av Dunlop for bruk i nesehjulene på passasjerfly. Først med de senere års firehjulstrekksystemer, som styrer hvert hjul individuelt etter behov, har systemet fra Jensen FF blitt forbigått, og Audis første utgave av quattro-systemet var ikke på langt nær like avansert.
Jensen FF var basert på Interceptor, men hadde lengre front for å få plass til firehjulstrekk. Både FF og Interceptor var utstyrt med bigblock V8-motorer fra Chrysler, nærmere bestemt 383 fram til og med 1971 og seinere 440 i Interceptor MK III fra 1972.
Produksjonen av biler opphørte i 1976, og ble flere ganger forsøkt gjenopplivet. I 1998 ble merket gjenopplivet av det britiske selskapet Creative Design Ltd. Dette varte bare fram til 2002, før produksjonen igjen ble nedlagt grunnet underkapsitet i produksjonen, som førte til for lang ventetid for de som hadde bestilt biler mot depositum.
I 2007 har V Eight Ltd startet opp med produksjon av en ny Interceptor S bygget på gamle chassis. Interceptor S ser ut som en tidlig Interceptor, men har en 2007-modell General Motors LS2 aluminium V8 6.0-liter med 430 hestekrefter. En ytterligere oppdatering av denne under et nytt selskap har fått navnet Interceptor R. I 2011 kom Interceptor SX. Denne får GMs LS7+ 7-liters motor med 620 hestekrefter, og koster £ 145000. Det foreligger konkrete planer om en helt ny Interceptor med radikalt endret design, men som er en naturlig fornyelse av kjente designelementer, i 2014.
Musée maritime fluvial et portuaire de Rouen

Bygningens historie

Museet er lokalisert i en tidligere havnebygning; bygning 13, ikke langt fra Gustave Flaubert-broen. Bygningen ble bygget i 1926 og ble da kalt for Bygning eller Lager M fram til 1966 da Port autonome de Rouen («Rouens selvstyrte havn») ble opprettet. Fram til 1970-tallet ble den utleid til selskapet Schiaffino som transporterte vin mellom Rouen og Nord-Afrika. Bygningen ble benyttet som et lagerhus for vin inntil et eget vinbygning ble reist, og deretter ble bygningen hovedsakelig benyttet for å lagre frukt. Den ble benyttet av en rekke ulike selskap fram til 1984 da den var blitt for liten.
Lucanus delavayi

Kjennetegn

En middelsstor (26-40 millimeter), lysbrun hjortebille. Hode og forkropp er mørkt rødbrune, dekkvingene gulbrune til lyst rødbrune, smalt svarte langs ytterkanten og sømmen. Hannen har forholdsvis små kjever for slekten Lucanus, disse er jevnt krummede med to butte tenner som sitter ganske tett sammen litt utenfor midten. De knebøyde antennene har vanligvis en fire-leddet vifte. Bakhodet har kjøler langs sidene, men disse møtes ikke i midten. Beina er mer eller mindre rødlige. Det er en nokså liten og spinkel Lucanus-art.

Utbredelse

Arten er bare kjent fra Yunnan, Kina.
Laurin & Klement

Laurin&Klement var en produsent av sykler, motorsykler og biler fra Mladá Boleslav, Böhmen (da en del av Østerrike-Ungarn).  Selskapet ble stiftet i 1895, og bygget sine første biler i 1905. De ble senere den største bilprodusenten i Østerrike-Ungarn. I 1925 ble selskapet solgt til Škoda.
Selskapet hadde navn etter de som stiftet det: Václav Laurin (født 27. september 1865, død 4. desember 1930) og Václav Klement (født 16. oktober 1868, død 13. august 1938).
Škoda bruker nå L&K som betegnelse på modeller med mye ekstrautstyr.
Ingvald Mareno Smith-Kielland

Utmerkelser

Smith-Kielland er dekorert med storkorset av St. Olavs Orden.
Unge Kunstneres Samfund

Unge Kunstneres Samfund (UKS) er en forening for unge kunstnere i Norge. UKS er både en fagpolitisk interesseorganisasjon og et galleri for samtidskunst.
Foreningen ble stiftet i 1921, og har vært sentral i arbeidet med å sikre kunstnernes økonomiske og sosiale rettigheter i samfunnet, samt å øke forståelsen for nasjonal og internasjonal samtidskunst i Norge.
UKS Galleri ligger i St. Olavs gate 3 i Oslo, og viser utstillinger av norske og utenlandske kunstnere. UKS utgir også UKS Forum for Samtidskunst, et kunsttidsskrift for samtidskunst og teori.
UKS har pr. 2005 rundt 1000 medlemmer, og er den største grunnorganisasjonen i NBK, Norske Billedkunstnere. Johanne Nordby Wernø tiltrådte som daglig leder i 2013. Noen av hennes forgjengere er Linus Elmes (2009-2013). Helga-Marie Nordby (2005-2009), Trude Iversen (2001-2005) og Jørn Mortensen.
Matja Madonna

Matja Madonna er en novelle av Alf Prøysen, først utgitt i novellesamlinga Utpå livets vei i 1952, senere utgitt separat i hefteform i 1955 med Borghild Ruds illustrasjoner. Det er en liten bok, bare 21 sider.
Historien foregår i det samme miljøet som så mange av Prøysens lørdagsstubber og sanger: husmanns- og gårdsarbeidermiljøet på Hedemarken på 1920- eller 1930-tallet. Hovedpersonen er den gamle fattigkona Matja, eller «Mathea», som i juleferien vikarierer for forskjellige gårdsarbeidere slik at de kan få en fridag hver. Ho «tar moderleg på seg fjøsstellet så dei unge får reise bort eller gå på fest, ho er ei heil avløysarordning i seg sjøl», og ho kan beskrives som «tjenestefolkets forløser». Innskutt i fortellingen om Matjas omsorg og arbeidsomhet ligger en beskrivelse av hvordan gårdsfolket, arbeidsgiverne, ikke forstår verdien av Matjas innsats for sine jevnbyrdige.
Hovedpersonen har navn, yrke og karakter etter Alf Prøysens mormor Mathea Kristiansdatter.
NM i bryting 1935

NM i bryting 1935 ble arrangert i Drammen 23.-24. mars. Arrangør var Drammens Atletklubb. Kongepokalen ble vunnet av Olaf Karstein Knudsen.
Liman (by)

Liman, tidligere Krasnij Liman, (ukrainsk: Лиман og tidligere Красний Лиман) er en by i Donetsk oblast i Ukraina. Befolkningstallet er 28 172 (2001).

Historie

Den ble grunnlagt på 1600-tallet av kosakker under navnet Liman. Under den administrative reformen som ble satt i verk i 1708 av Peter den store, ble Liman eksplisitt nevnt som en av byene som hørte inn under Azov gubernija. Byen hadde prefikset Krasnij, som betyr «rød», fra 1925 til 2016.
Keely Small

Før 2017

Small begynte med løping da hun var ni år gammel og ble «oppdaget» i et lokalt løp av Paul Torley, som var friidrettstrener. Før dette hadde hun drevet med svømming. Hun har gode resultater nasjonalt i aldersbestemte klasser, og ble australsk U14-mester på 800 og 1500 meter i 2014, og australsk skolemester (Australian All Schools Championships) på begge disse distansene i 2014 og 2015. Da hun vant 800 meter under skolemesterskapet i 2014 løp hun på 2:10,01, 13 år gammel. 
I 2016 vant hun 800 meter i Canberra Track Classic, og hun fikk gull på 800 meter og sølv på 1500 meter i det australske U16-mesterskapet i friidrett. Hun vant kvinneklassen i 10 km Fun Run under Australian Running Festival 2016, og hun vant 1500 meter i det australske skolemesterskapet. I desember vant hun 3000 meter i U20-klassen i det australske mesterskapet på 10.000 meter.

2017

Hun vant 800 meter under Alana Boyd Shield og vant B-racet under Hunter Track Classic i januar, der hun forbedret sin personlige rekord på 800 meter med tre sekunder, og løp på 2:05,08, som var under kvalifiseringskravet til Samveldelekene for ungdom. Hun kom på fjerdeplass på 1500 meter under Sydney Invitational, og fikk oppmerksomhet da hun løp på 2:01,46 under Athletics Australia Grand Prix-stevnet Canberra. Denne tiden var ny australsk U18-rekord, og hun var da 15 år gammel.
I juli deltok hun i Samveldelekene for ungdom 2017. Hun kom på åttendeplass på 1500 meter og femteplass på 800 meter.

2018

Small vant 800 meter under det austalske U18-mesterskapet i mars 2018. Hun forbedret sin personlige rekord på 800 meter til 2:00,81 under Samveldelekene 2018 i Australia, og satte samtidig australsk U18- og U20-rekord på denne distansen. Hun ble likevel slått ut i første runde. I mai deltok hun i Melanesiamesterskapet i friidrett 2018, og vant der 800 meter i U18-klassen, fire sekunder foran Jaylah Hancock-Cameron. 
Hun deltok i Sommer-OL for ungdom 2018 i Buenos Aires i Argentina, der hun vant 800 meter med 2:05,68 og 2:04,76 i de to omgangene, der sammenlagttiden (4:10,44) talte.
Iacob D. Sømme

Bakgrunn

Foreldrene var legen Jacob Dybwad Sømme (1866–1923) og Helene Sofie Sørensen (1870–1955). Han var bror av Sven Sømme som også var fiskebiolog og motstandsmann. Han var gift med dr.philos. Aslaug Sverdrup, datter av politiker og teolog Jakob Sverdrup, Lauritz Sømme er deres sønn. Søsteren Ingerid var gift med Sigval Bergesen.

Yrke

Sømme var en ledende forsker på ørretens biologi. Fra 1931 til 1940 var han tilknyttet Norges Jeger- og Fiskerforbund som forsøksleder og rådgiver. Hans hovedverk var Ørretboka som kom i 1941. Sømme arbeidet på sin forskning også i fangenskapet på Grini.

Andre verdenskrig

Han kom tidlig med i motstandsarbeidet under andre verdenskrig og var blant annet sambandssjef for Milorg i Sør-Norge. Sømme oppdaget at gelatinbelegget på 36 millimeter film kunne skilles fra den blanke plaststripen og gelatinen kunne rulles til en liten ball som var lett å smugle. En av kurerene hadde en hul jeksel der den lille ballen fikk plass. Sømme var også involvert i planlegging av bombeangrep mot tungtvannsfabrikken på Vemork. 
Han ble arrestert i oktober 1942 og satt internert på Grini til han ble henrettet på Trandum 2. mars 1944 sammen med seks andre. Dødsdommen falt i november 1943 for en domstol ledet av SS-offiser Hans Paul Latza. Etter krigen ble Latza tiltalt under rettsoppgjøret og frikjent i 1948. Den norsk NS-mannen Sven Dysthe (Alf Larsen Whists svigersønn) var en bekjent av Latza og Dysthe ba flere ganger Latza om å oppheve dødsdommer. I desember 1943 møtte Dysthe Latza, som respekterte Sømme for hans mot, og Latza lovte å be Wilhelm Rediess og Terboven om å annullere dødsdommen. Nyttårsaften holdt Sømme tale til medfangene på Grini.
Arthur Edwin Kennelly

Liv og virke

Han ble utdannet ved University College i London. Kennelly ble med i arbeidet i Thomas Edisons West Orange-laboratorium fra desember 1887 og ble værende fram til mars 1894. Mens han var der hadde han en rolle i den såkalte «strømkrigen», foruten også å delta i prøver for å avgjøre hvilken type elektrisitet som burde bli brukt i den elektriske stol og overbeviste myndighetspersonene at det burde være vekselstrøm.
Han hevdet også at det var et elektrisk ledende lag i atmosfæren, etter at han merket seg at eksperimentet til Guglielmo Marconi med å overføre radiobølger over Atlanteren fra England til Newfoundland i 1901 ikke kunne forklares ved direkte utbredelse av bølgene langs jordoverflaten. Kort tid etter, uten at de visste om hverandre, kom den britiske fysikeren Oliver Heaviside med samme teori. Dette laget blir kalt Kennelly-Heaviside laget eller E-laget. 
I 1902 og frem til 1930 var han professor ved Harvard University. Kennelly var opptatt av å få innført standardiserte enheter i elektriske målinger. 
Han var æresdoktor ved flere amerikanske og europeiske universiteter og fikk flere hedersbeviser. 
Kennelly døde i Boston, Massachusetts den 18. juni 1939.
The Korea Herald

Historie

Første utgave kom ut etter Koreakrigen, i august 1953 og bestod av fire sider i tabloidformat under navnet The Korean Republic. I 1958 kom avisa med en 84 siders jubileumsutgave. På dette tidspunkt den største avisutgaven noen sinne utgitt i Sør-Korea. I 1962 kom avisa ut med sitt første utdanningsbilag og etablerte The Korean Republic English Institute (Korea Herald Language Institute).
I 1965 ble navnet endret til The Korea Herald. I 1973 åpnet avisa et avdelingskontor i Los Angeles. Datautstyr ble installert i 1975 og i 1982 ble det etablert en egen internasjonal utgave bestående av 8 sider i tabloidformat.
Nettstedet ble etablert i 1995. I august 2000 utvidet avisa dagsutgaven til 20 sider.
Androdiøci

Androdiøci, av gr. andro- (mann) + di- (to) + oikos (hus) (adjektiv: androdiøcisk eller androdioik) betegner de artene (eller populasjonene) av frøplanter som har noen planter som kun har hannlige blomster og noen planter som kun har tvekjønnede blomster.
Jardim Botânico (Rio de Janeiro)

Jardim Botânico er en bydel i Zona Sul i Rio de Janeiro. Den befinner seg nord for Ipanema og Leblon rett over Lagoa Rodrigo de Freitas, og øst for Gávea. Bydelen hadde 18 009 innbyggere i 2010. Den har et areal på 2,69 km².
Navnet Jardim Botânico betyr «botanisk hage», og kommer av at Rio de Janeiros botaniske hage ligger her. Ellers består bydelen for det meste av boliger, og innbyggerne tilhører for det meste middel- og øvre middelklasse.
Eli Telhaug

Bakgrunn

Telhaug er utdannet siviløkonom fra Norges Handelshøyskole i 1986. Hun jobbet i Finansdepartementet fra 1987 til 2007 og var avdelingsdirektør og ekspedisjonssjef. Hun har også vært ansatt ved Statsministerens kontor. Hun har vært styremedlem i Norges Eksportråd, Verdipapirsentralen og Oslo Børs I 1993-94 satt hun i utvalget som skulle utrede prising av statlig informasjon og som leverte NOUen «Til informasjonens pris» Hun var assisterende departementsråd i Kunnskapsdepartementet fra 2007 til 2012, hvor hun hadde ansvar for Kristin Halvorsens saker i tiden departementet hadde Tora Aasland som egen minister for høyere utdanning. Telhaug var prosjektleder for lærerrekrutteringskampanjen Gnist. I juni 2012 ble hun utnevnt til departementsråd i Barne-, likestillings- og inkluderingsdepartementet, en stilling hun hadde fram til mai mars 2016, da hun gikk over til Arbeids- og sosialdepartementet.
Sangsvane

Beskrivelse

Voksne sangsvaner har en helt hvit fjærdrakt og blir normalt omkring 140–160 cm lange. Vingespennet er cirka 205–235 cm og vekten 8–15 kg. Det er ikke lett å se forskjell på kjønnene. Ungfuglene har grå fjærdrakt og lyserødt nebb. Både når de flyr og svømmer kan sangsvanene gi fra seg kraftige trompetaktige lyder. Sangsvanene skilles fra knoppsvanene på det gule nebbet og en rettere hals.

Adferd

Sangsvanene lever nesten utelukkende av vannplanter. De beiter mest på bunnplanter og foretrekker grunne innsjøer med mye vegetasjon, gjerne mindre vann i skoglandskap.  
De hekker på Island og i de arktiske delene av Skandinavia og Russland. I Norge hekker de helst i Finnmark og Troms, men enkelte hekkende par har blitt observert så langt sør som i Østfold. Hekkingen foregår i myrer og sumpområder, helst ved åpent vann. Sangsvanene er svært sky i hekketiden. Begge kjønnene bygger reiret, som ofte blir benyttet flere år på rad. Hekkingen begynner i april eller mai. Hunnen legger 4 til 6 egg som ruges i 30 dager før de klekkes.
Utover høsten blir de ofte værende på hekkeplassen til isen legger seg hvoretter de trekker sørover. Vestvågøy i Lofoten har en vinterbestand som varierer fra 110-200 individer, men hovedsakelig trekker de ned langs kysten av Sør-Skandinavia, Danmark og Nord-Tyskland. Bestanden som hekker på Island overvintrer på De britiske øyer. De overvintrer enten i isfrie innsjøer og elver eller i lune saltvannsbukter med god bunnvegetasjon. 
I Norge er bestanden av sangsvaner mange ganger større under overvintringen enn den er i hekkeperioden. Så snart isen går vender fuglene tilbake til hekkeområdene. Det overvintrer blant annet sangsvaner i Nordre Tyrifjorden våtmarkssystem i Buskerud. Vinteren 2007/2008 var bestanden der nesten dobbelt så stor som i 2006/2007. 
Sangsvane er en av tre svanearter som lever i Norge. De to andre artene er knoppsvane og dvergsvane.
Ca Mau kraftverk

Ca Mau kraftverk er et varmekraftverk i Ca Mau i Vietnam, og gir bl.a kraft til en stor gjødselfabrikk. Det har en installert produksjonskapasitet på 1500 MW fordelt på 2 x 750 MW blokker med 2+1 gassturbiner og kogenerasjon. Anlegget ble påbegynt omkring 2002, og står ferdig i 2008. Utstyret er levert av Siemens og Doosan. Brenselkilden er naturgass og fyringsolje. Operatør er PetroVietnam.
Forventet årsproduksjon er 10 TWh.
Wintertime

Innspillingsfakta

Filmen ble spilt inn fra midten av mars til midten av juli 1943.

Fakta om filmen

Arbeidstittelen til denne filmen var Quota Girl.
Ifølge opplysninger i Twentieth Century-Fox Produced Scripts Collection ved UCLA Arts-Special Collections Library var det Darryl F. Zanuck som foreslo filmens premiss. Han baserte det på opplevelsene til sin svenske tjenestepike, som fikk et kvotenummer og innreisevisum til USA gjennom et opphold i Kanada.
Følgende forfattere ble oppgitt i manussamlingen eller i artikler i The Hollywood Reporter som bidragsytere til filmmanuset, men omfanget av deres bidrag til den ferdige filmen er uavklart: Franz Spencer, Robert Carson, Francis Wallace, Frederick Jackson og Walter Bullock.
Ifølge artikler i The Hollywood Reporter var det meningen at Wintertime skulle bli filmet i Technicolor, bli regissert av H. Bruce Humberstone og ha Phil Regan i én av rollene.
På grunn av byggebegrensninger under den andre verdenskrig planla Twentieth Century-Fox å filme Wintertime helt og holdent på location i Quebec i Kanada, men endte kun med å filme bakgrunnsbilder i nærheten av Quebec og i Sun Valley i Idaho.
Selv om Joe MacDonald og Glen MacWilliams ble kreditert i filmens rulletekst som sjefsfotografer, ble Charles G. Clarke kreditert i artikler i The Hollywood Reporter, som også opplyste at James Van Trees erstattet MacDonald da sistnevnte ble syk. 
Bufford McCusker erstattet Geary Steffen som Henies skøytepartner etter at Steffen ble innkalt til militærtjeneste.
Under den siste måneden med filming overtok Archie Mayo som regissør for skøytenumrene.
Ephyriades

Utseende

Små til middelsstore (vingespenn ca. 30 millimeter), brune smygere. Hannen har en påfallende, lys fold der det sitter duftskjell ved forkanten av forvingen. Forvingen kan ha noen små, hvite flekker, eller hele vingen kan være ensfarget. Ephyriades eugramma er lysere på farge og tydelig flekkete, og den bakre delen av bakvingen er lyseblå på undersiden. Larvene er grønne med brunlig hodekapsel.

Levevis

Larvene lever på planter i familiene Malpighiaceae og Menispermaceae.

Utbredelse

Slekten er utbredt i Mellom-Amerika og Karibia, inkludert Florida.
Kunstskolen i Rogaland

Kunstskolen i Rogaland ble etablert som privatskole i 1978, og holder til på Storhaug i Stavanger. Kunstskolen historie går helt tilbake til 1957 da Bildende Kunstneres Forening i Rogaland opprettet Stavanger Studieatelier i Stavanger Kunstforening. Dette var grunnlaget for den senere Kunstskolen.
Skolen holder til i Birkelandsgate 2-4 som opprinnelig to trehus (fra 1880-tallet), men som i 1928 ble bygget sammen med et trappetårn, felles tak og en rabitzpuss på fasaden. I 2007 ble det fortatt en oppussing av fasaden på bygget og den fikk et kunstnerisk prosjekt. Kunstneren Michael Lin samarbeidet med skolen om prosjektet «Flower Tower». Flower Tower ble endel av programmet til Stavanger2008, Europeisk Kulturhovedstad. Stavanger kommune og Rogaland Fylkeskommune støttet prosjektet ytterligere og gjorde realiseringen mulig.
Skolen bemerket seg også i kulturbyrået med prosjektet de laget på Transformatoren på Madla en oppgave de fikk av Lyse energi. Anders Moss som førsteårsstudent laget vinnerskissen. Konkurransen mellom studentene gav oppgaven at hovedskissen også skulle gi plass til de andre studentene. De fikk TV skjermer som frie flater for sine uttrykk. Anders Moss studerer nå på Kungliga Konsthögskolan.
I 2009 ble skolen godkjent av NOKUT som fagskole. Utviklingen av skolen fortsetter og i tillegg til å gi studentene en grunnleggende innføring billedkunstens kreative teknikker og metoder så blir utdanningen også mer yrkesrettet. I 2009 inviterte Talisman Energy Norge til en konkurranse om utsmykning av en ny boligmodul på Ymefeltet. Marie Ramstrøm leverte vinnerforslaget til trappehuset, Talisman Energy Norge fant kvaliteten på arbeidene så høy at de også kjøpte inn andre arbeid til andre rom i boligmodulen.
Kunstskolen i Rogaland har 40 studenter, gjennomsnittsalderen er 23 år, i spennet mellom 18 og 52 år. Det er ca. 40% gutter. Studentene har forskjellig bakgrunn, noen har arbeidet med kunst andre med musikk e.l. innen de begynner hos oss. Lærerne er fortsatt profesjonelle billedkunstnere. Undervisningen er prosjektbasert, dvs man konsentrere seg om et fag eller tema i en gitt periode på fra 1 – 4 uker. Lærerne er fast ansatt (30% stilling – 5 uker undervisning pr semester) eller gjestelærere. Kunstskolen i Rogaland etterstreber lik kjønnsfordeling mellom lærerne. Noen av lærekreftene er basert som billedkunstnere i vår region andre kommer fra andre deler av landet eller Europa. Det er en forutsetning for ansettelse at man har en virksomhet innen samtidskunsten.